TIFF 2013: "Filmul lui Angelos", "Miss Univers 1929" si "Tanta Agua" Dragos Marin | 7 iunie 2013|13:34 | Niciun comentariu În arhiva de filme si fotografii private a fundatiei pe care a înfiintat-o în 1983, regizorul/artistul Péter Forgács a gasit material numai bun de mixat pentru instalatiile si documentarele sale TIFF-ul de anul acesta a adunat unele dintre aceste istorii personale într-o retrospectiva inedita Cadrele fílmate de Angelos Papanasstasiou, patrician grec si cameraman amator, au constituit probe în procesul de la Nürnberg, pentru atrocitatile comise de nazisti În laboratorul sau secret, a prelucrat mii de metri de pelicula de 16 mm ce surprindeau atât victimele foametei si a executiilor în masa, cât si etapele cresterii fiicei lui: primii pasi, prima aniversare Forgács ia la mâna aceasta videoteca impresionanta, o filtreaza prin ochiul istoriei si o încadreaza în ansamblul geo-politic al anilor '40 în Filmul lui Angelos Se rezuma la a monta si a pune o voce sa explice din off cadre "furate" pe ascuns, adesea neclare, de o valoare documentara inestimabila Miss Univers 1929 e, în cele din urma, creatia lui Marci, un tânar maghiar evreu convins ca verisoara lui primara Lisl e cea mai frumoasa femeie care a trait vreodata pe fata Pamântului Ajuns acum la aproape 100 de ani, eternul admirator rememoreaza drumul fetei de la Miss Austria la prima câstigatoare europeana a titlului suprem, ajutat de secvente video si de fotografii, de însemnari laconice de jurnal si de voice-over-ul adesea ludic al lui Forgács Un Bugatti cu 8 cilindri si un razboi mondial le vor afecta pentru totdeauna vietile atât de întortocheate ca frizeaza improbabilul Miss Universe 1929 - Lisl Goldarbeiter a Queen in Wien - Film by Peter Forgacs from Peter Forgacs onVimeo Ploaie de vacanta/ Tanta agua Ca si la TIFF, ploua mult în lungmetrajul uruguayencelor Ana Guevara si Leticia Jorge - fapt care transforma vacanta lui Alberto (barbat divortat, la 40 de ani) si a celor doi copii ai sai, Lucía si Alberto, într-o plictiseala zdravana (lucru care nu este valabil în cazul festivalului nostru) Capitala apelor termale se dovedeste a fi un best of al lucrurilor pe care nu le poti face pe ploaie, cum ar fi înotatul în piscina, pescuitul si orice alta activitate care nu presupune vizitarea fabricii de îmbuteliere din localitate În cele din urma, protagonistilor nu le ramâne altceva de facut decât sa comunice Principala calitate a acestui film de debut ce aminteste de Alexander Payne (fara a fi la fel de inspirat la nivel dialogal) o constituie abilitatea realizatoarelor de a gestiona momentele de inactivitate astfel încât sa nu se transforme în însusi sentimentul pe care cauta sa îl redea Fiecare dintre personaje reactioneaza în felul sau în fata vacantei-dezastru: încercarile stângace de flirt ale lui Alberto, explorarile/experimentele adolescentine ale Lucíei, bosumflarile lui Alberto Regizoarele nu prea stiu cum sa o scoata la capat si actul trei se poticneste nitel, dar Tanta agua ramâne un început promitator - chiar daca nu va avea aici, la TIFF, succesul lui Whisky 